Arabia — Philadelphia (Amman): er-Rajib — 139/40 AD — SEG 37.1538 — Syria 66 (1989) 342, II
Region: Greater Syria and the East — Arabia

[αγα]θη τυχη. θεος ηγειται. τις σε βροτων ποιησε πελωριε διος αριστων. -- και τινος ην -- κλημεντος. -- εχεις δε τοι ορνεα πολλα και σε τοσουτον εθηκε τινος χαριν -- ην εσακουσης λεξω. -- φραζε ταχιστα. -- τρεφει τροφον ορνεα ταυτα ηυκομον δημητρα και ανδρασιν εστιν εδωδη τιμησεν δ αρα ζηνα τον ενγυθι ναιεταοντα νηον γαρ ποιησε διοτρεφεων πετεηνων. λαινον εμψυχον σκανος τοδε διος αριστων τευξε πελειαων ωγυγιον τεμενος αι διι πατρι φερουσιν αγαλλομεναι πτερυγεσσιν ειαρος αμβροσιην ενθεν απορνυμεναι εκ δε πελειαων σταχυων βρειθουσιν αρουραι σκιδναμενης δηους αυλακι τεμνομεναι και διι και δημητρι τετυγμενον εστιν αγαλμα η μεν γαρ καρπων ος δ υδατων ταμιης. ζευς ηγειται.